Sinterklaas

Sinterklaas of Sint-Nicolaas (na Papiamentu: San Nicolas) of Sint ta un personahe cu tur aña ta wordo celebra riba 5 y 6 di december na Hulanda, Surnam, Aruba, Corsou, Sint Maarten, e islanan-BES y Belgica. Na Surnam nan ta yam'e 'kinderdag' (Fiesta di Dia di Mucha).

Sinterklaas y su ayudante, Zwarte Piet, segun leyenda ta bisa cu nan ta bin riba un anochi dia 5 di december na Hulanda y 6 di december na Belgica pasando den un chimenea pa laga regalo pa e muchanan. E tradicion moderno aki di Sinterklaas como fiesta di mucha ta bin probablemente fo'i un buki di prenchi Sint Nicolaas en zijn knecht (San Nicolaas y su yudado) (1850) for di e docente  Jan Schenkman (1806 - 1863).

E fiestanan cu ta casi mescos, pero c'un poco diferencia ta: Luxemburg  (Kleeschen), Austria, Suisa, Fransia, Alemania, Polonia (Św. Mikołaj), Hungria, Ukrania, Indonesia, Slovenia (Sv. Miklavž), Romania, Republica Checa (Mikuláš) y Slovakia.

Origen
Nicolaas di Myra 
Hopi tradicion di Sinterklaas di awe ta bay bek na 'Nicolaas di Myra', un obispo Licia habita door di e Griegonan, un antiguo stad di Myra (awo situa na Turkia), maske tin elemento di fiesta y celebracion di culto prome cu tempo tawata di conoce.  
Sinterklaas a bin di oost Europa honor. Den siglo 13 a dicidi cu su Dia di Nomber ta wordo celebra na west tambe un di e Dia di Fiesta importante den Utrecht cu tawata celebr'e ponemento di sapato di cuater mucha homber pober yena algo di placa pa nan. Den otro stad tambe ta haci esey p'e pobernan.
Despues di e 'Nederlandse Opstand' e dominee Calvinista a purba di aboli Sinterklaas, pasobra tawatin hopi heiden y paap cu ta contene elemento. 
E Fiesta di Sinterklaas tawata berdaderamente un fiesta grandi cu e kermis den stad grandi cada bes cu buracheria y disturbio. Esaki tawata asina popular cu no a triunfa hopi exito , tambe e poblacion di protestant tawata streng di esaki.

Fiesta moderno di mucha

E origen di Fiesta di Sinterklaas pa muchanan tawata den siglo 19. E docente di Amsterdam, Jan Schenkman (1806-1863), a skirbi e buki di prenchi Sint Nicolaas en zijn knecht (San Nicolaas y su yudado) (Amsterdam 1850, djey a bolbe druk e na 1880, 1885 y 1907) cu e texto di e cantica Zie ginds komt de stoomboot. Diferente buki y cantica pa mucha a influencia e desaroyo di e fiesta. Tambe tabatin diferente version regional. E introduccion di e boto di bapor, yegada for di Spaña, ruchi y saco di Zwarte Piet como straf, ta adicionnan moderno.
Tambe Jan Pieter Heije (1809-1876) a influencia e Fiesta di Sinterklaas. E cantica Zie de maan schijnt door de boomen a wordo publica pa prome bes na 1843 den e bundel di Kinderliederen (Cancion di Mucha).

E cabay di Sinterklaas tin diferente nomber na diferente paisnan. No tin documentacion tocante e nomber di e cabay prome cu 1950. Den e añanan 50 y 60 e cabay a haya e nombernan manera Bianca y Majestueuzo. For di cuminsamento di aña 90 di siglo pasa na Hulanda e cabay blanco haya un nomber nobo, esta: Amerigo. Na Belgica nan ta conoce como 'Slecht Weer Vandaag'. E nomber Amerigo a wordo popularisa despues di e entrada di Sinterklaas na e ciudad Elburg na Hulanda, ora el a drenta na 1990 riba un cabay di polis cu e nomber Amerigo. IsgeschiedenisHet paard van sinterklaas: van Sleipnir naar Amerigo? Consulta 17 di juli 2025,

 Custumber 
E custumber na e partinan unda ta celebra Sinterklaas, ta pa pone sapato rond of pafo di cas. Muchanan ta pone un sapato 5 di december y e mainta di 6 di december nan ta haya regalo den e sapato. E origen di e custumber aki ta documenta for di siglo 15 na Hulanda. Muchanan pober tabata pone nan sapato rond di misa y e hendenan cu placa lo laga monedanan den e sapatonan pa e muchanan. E misanan local lo percura pa parti e placa pa muchanan di menos recurso den e area. Historiek. De geschiedenis van Sinterklaas Consulta 17 di juli 2025.

Kategoria:Hulanda
Kategoria:Karibe Hulandes
Kategoria:Dia di fiesta